Diari Oficial de la Generalitat Valenciana


Sumari del DOGV 3347, del 08-10-1998 (1998/8461)

RESOLUCIÓ de 2 d'octubre de 1998, del director general de Recursos Humans, per la qual es modifica la Resolució d'1 de setembre de 1998, que convocava un concurs-oposició per a la provisió de vacants d'auxiliar d'infermeria d'institucions sanitàries de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3347

Data del DOGV
:   08-10-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/8461


Data del document
:   02-10-1998

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 2 d'octubre de 1998, del director general de Recursos Humans, per la qual es modifica la Resolució d'1 de setembre de 1998, que convocava un concurs-oposició per a la provisió de vacants d'auxiliar d'infermeria d'institucions sanitàries de la Conselleria de Sanitat. [1998/X8461]
  
Publicada en el Diari Oficial de la Generalitat Valenciana número 3.337, de 24 de setembre de 1998, la Resolució d'1 de setembre de 1998, per la qual es convoca un concurs-oposició per a la provisió de vacants d'auxiliar d'infermeria d'institucions sanitàries de la Conselleria de Sanitat; i vista la redacció de la base 2.3 (Requisits dels aspirants) de l'esmentada convocatòria, es fa necessari corregir-la.
  
En virtut de les competències que m'han sigut delegades per l'article 2.1.h de l'Ordre de 10 de març de 1997, de la Conselleria de Sanitat, resolc modificar la base 2.3 (Requisits dels aspirants) de la Resolució d'1 de setembre de 1998 esmentada, que quedarà redactada de la manera següent:
  
«2.3 Estar en possessió del títol de tècnic auxiliar de Clínica, Formació Professional de primer grau, rama sanitària, o el títol de tècnic auxiliar d'Infermeria, mòdul nivell 2, rama sanitària, o títol equivalent d'acord amb l'article 9 del Reial Decret 777/1998, de 30 d'abril (BOE del 8 de maig); expedits pel MEC o pels organismes competents de les comunitats autònomes amb transferències en matèria educativa».
  
La publicació d'aquesta resolució no implicarà l'ampliació del termini de presentació de sol·licituds.
  
Contra aquesta resolució es podrà interposar, després de la comunicació preceptiva a la Direcció General de Recursos Humans de la Conselleria de Sanitat, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de la publicació en el Diari Oficial de la Generalitat Valenciana (article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 581 de la Llei de Jurisdicció Contenciosa Administrativa).
  
València, 2 d'octubre de 1998.- El director general de Recursos Humans: Pompeyo Esparza Bernabeu.